Plaasmoorde!!!!! Farm Murders!!!!! - Page 383 - Stormfront
Page 383 of 673 « First < 283 333 369 370 371 372 373 374 375 376 377 378 379 380 381 382 383 384 385 386 387 388 389 390 391 392 393 394 395 396 397 433 483 > Last »
02-20-2009, 02:39 AM #3821
Bende verwurg, beroof oue
Louis Trichardt. – ’n Voormalige burgemeestersvrou se naakte lyk wat net in ’n laken toegedraai was, is gister in haar sitkamer gekry nadat ’n bende rowers haar vermoor het.
Die rowers het hierna die huis geplunder en met vyf vuurwapens wat in ’n kluis was, gevlug.
Me. Tienie Botha (78) is vermoedelik verwurg. Haar hande was met ’n elektriese koord agter haar rug vasgebind. Dis nie seker waar in die huis die moordenaars haar oorval het nie.
Hulle het die diefwering voor ’n stoepvenster met ’n boutknipper afgeknip en deur die venster geklim.
Botha se moordenaars het drie weke gelede vermoedelik ook twee ander bejaardes op die dorp aangeval, erg aangerand en beroof.
Volgens kapt. Maano Sadike, polisiewoordvoerder, is Botha waarskynlik gisteroggend tussen 07:00 en 08:00 vermoor.
’n Loseerder wat by haar op die erf woon, het glo net voor 07:00 met Botha gepraat. Sy het vir hom gesê sy “het lekker geslaap” en alles is reg, sê ’n bron na aan die Botha-familie wat nie geïdentifiseer wil word nie.
Later het verwers, wat die laaste paar dae besig was om haar dak te verf, by haar huis opgedaag en soos gewoonlik die klokkie gedruk. Botha het nie die hek oopgemaak nie. Die verwers het in die straat bly staan en hul werkgewer gebel.
Net daarna het Botha se vermeende moordenaars uit die huis gestorm. Buite die erf het hulle vuurwapens op die oorblufte verwers gerig en hulle beveel om plat te lê voordat hulle hul selfone geroof het, sê Sadike.
Die bende het in ’n wit eenton-Nissan-bakkie met ’n Gautengse registrasienommer gespring en weggejaag.
Botha se dogter, me. Susaar Schlesinger, het gesê sy is geskok en dat alles nog onwerklik voel. “Ek kan nie glo wat gebeur het nie. ’n Vriendin het my vroeg gebel en gevra hoekom daar so baie polisievoertuie voor my ma se huis staan. Toe ek gaan kyk wat aangaan, het ek die doodstyding gekry,” het Schlesinger gistermiddag vertel.
Sadike het laat gistermiddag gesê die polisie span al hul hulpbronne in om die moordenaars te soek.
02-20-2009, 02:42 AM #3822
Oorskot in Brits-graf gee ouers dalk vrede
Brits. – “Die sielkundige het my afgeraai om hier te wees, maar dit is my plig. Dit is asof my kind weer vandag dood is.”
So het mnr. Frik Nel (68) van Louis Trichardt gister in die Oukasie-begraafplaas hier gesê terwyl grafgrawers besig was om ’n graf oop te grawe waarin sy seun Johan se oorskot vermoedelik lê.
Nel jr. (36) het op 8 September verlede jaar naby Brits verongeluk en is verkool. Sy pa en ma, Sougnet (63), se bloed is getrek en Nel jr. is danksy sy DNS geïdentifiseer.
Ná die toetse is die gesin ingelig dat hulle sy lyk kon gaan haal. Die lyk was egter nêrens te vinde nie. Dieselfde het weer in Desember en Januarie gebeur.
“Nadat ek self Brits toe is, is ’n speurder aangestel om my kind se oorskot te soek. Toe hoor ons hy is al op 21 Oktober verlede jaar as armlastige begrawe,” het Nel sr. gesê.
Die forensiese eenheid van die polisie het gister ’n lyk uit graf nommer 499 gegrawe en die identiteit moet nou opnuut deur DNS-toetse bepaal word.
“Ons gaan steeds deur hel. Ek wou nie hê my vrou moes vandag hier wees nie. As ons net eers sy liggaam het en hom ter ruste kan lê, sal ons dalk met ons lewens kan voortgaan. Ons wil hom laat veras en dit in die kissie sit wat reeds in ’n nis vir hom wag.”
Dit is nie bekend hoe lank die familie op die uitslag van die toetse gaan wag nie.
02-20-2009, 02:44 AM #3823
Help eien tatoe-man, vra polisie
’n Ongeëiende man se half ontbinde lyk met tatoeëermerke is verlede week langs die Jukskei-rivier in Dainfern, in die noorde van Johannesburg, gevind.
Die Douglasdale-polisiekantoor vra die publiek om hom te help eien. Kapt. Douglas Trollip, polisiewoordvoerder, sê die polisie is op 12 Februarie ontbied, nadat ’n man omstreeks 09:30 op die lyk afgekom het.
Die polisie het vandeesweek sketse van drie kenmerkende tatoeëermerke uitgereik in die hoop dat ’n familielid of vriende die oorledene kan help eien.
Volgens kapt. Trollip het die oorledene ’n gemiddelde bou en kort hare gehad.
Hy was sowat 1,8 m lank. “Hy het geen sigbare beserings gehad nie,” lui ’n verklaring.
Enigiemand met inligting kan insp. Anke Holle, ondersoekbeampte, by 011 699 1342 of 083 699 0275 bel.
02-20-2009, 02:46 AM #3824
‘Here, vergewe my’
Kaapstad. - Hy onthou ’n warm gloed. Hy onthou die ruk van die pistool in sy hand. En toe is sy dogter dood.
’n Doodse stilte het gistermiddag in hof 13 in die Kaapse hooggeregshof geheers toe mnr. Marius van der Westhuizen – ná vier dae in die getuiebank – vir die eerste keer getuig het oor die gebeure van 28 Julie 2006 toe hy sy drie kinders in hul slaap doodgeskiet het.
Bianca (16), Marius jr. (5) en Antoinette (18 maande) is dié aand ten aanskoue van hul ma, mev. Charlotte van der Westhuizen, doodgeskiet.
Hofverrigtinge is teen 15:00 verdaag nadat Van der Westhuizen onbedaarlik begin huil het.
“Here, vergewe my asseblief,” het hy in ’n stadium tussen snikke gesê.
Hy het getuig dat sy vrou om 17:45 by die huis opgedaag het – later as wat sy gewoonlik tuisgekom het.
“Sy het vir my gesê sy het vergeet om melk te koop en het omgedraai. Ek het nie met haar geredekawel nie,” het hy getuig.
Van der Westhuizen, wat twee dae later sy 44ste verjaardag sou vier en ’n vleisbraaiery vir dié geleentheid by sy huis beplan het, het oor die Sondag se braai gedink.
Kort hierna het hy die voertuig se kilometers nagegaan.
“Ek het afgelei dat sy die betrokke dag net 18 km gery het en ek het besef sy het vir my gejok,” het hy deur sy trane getuig.
“U edele, daar het verskeie emosies deur my gegaan. Ek was verpletter. Hartseer.
“Ek kon dit nie meer hanteer nie. Kon my werk nie hanteer nie. Ook nie die feit dat sy gejok het nie.
“Ek het warm geword binne-in my.”
Hy het hierna gevoel hy wil ’n einde maak aan sy bestaan.
“Ek het na die kluis gestap en my dienspistool uitgehaal. Ek het by Bianca se kamer gestop. Ek wou vir my kind bye gesê het. (Gesê het) ek is lief vir jou . . . ek is lief vir jou.
“Ek het ingestap en by haar bedjie gaan staan. Charlotte het ingekom. Sy het iets gesê, maar ek weet nie wat sy gesê het nie.
“Ek het aan haar gesê: ek wil hê jy moet kies tussen my en Kuilsrivier(-polisiekantoor); ek kan nie meer nie. Ek het gesê ek kan nie meer dat jy vir my lieg nie.
“Sy’t vir my gesê: Marius, jy’s my man. Maar Kuilsrivier is my werk.”
Hy het hierna vuurwarm geword soos “ ’n gloeiende kool”.
“Ek het by Bianca se bed gestaan. . .’n skoot het afgegaan.
“Here, vergewe my asseblief,” het Van der Westhuizen gesê.
“U edele, ek weet nie ek het Bianca geskiet nie. Die pistool het in my hand geruk. Ek het nie geweet ek het haar geskiet nie,” het hy herhaal.
“En toe ek my weer kry, is ek in die agterplaas by die boom. Ek was yskoud; ek was só yskoud.
“Iewers het sy my gesê iets verskriklik het verkeerd gegaan, maar ek het nie geweet wat nie.”
Van der Westhuizen het hierna sy vriend, insp. Ryno Joubert, gebel. “Ek het gesê: ‘Ryno, ons kan nie meer braai Sondag nie, want ek het my kinders geskiet.’ ”
Die hof het hierna verdaag. Die saak is tot Dinsdag uitgestel.
02-20-2009, 02:47 AM #3825
Fietsryer ernstig beseer
George. - ’n Fietsryer wat vanjaar aan sy sewende Argus saam met sy pa sou deelneem, is gisteroggend ernstig beseer toe hy skaars twee blokke van sy ouerhuis in Mannstraat in George-Oos deur ’n bakkie met ’n sleepwa getref is.
Mnr. Ednard Louw (23) se regtersleutelbeen is gebreek toe die bakkie en sleepwa wat voor hom by ’n stopstraat stilgehou het, skielik agteruit gestoot en hom getref het.
“Ek wou agteruit by my oprit inry en het nie die fietsryer agter my gesien nie,” het mnr. Anton van Rensburg op die toneel gesê.
“Wat het gebeur? Kyk hoe lyk my fiets!” het die benewelde fietsryer op die draagbaar gesê terwyl lede van Metro-redding onder leiding van hul hoof, mnr. Richard Botha, hom gestabiliseer het. Hy is daarna hospitaal toe geneem.
Volgens ds. Anton Louw sal sy seun, ’n vierdejaar- elektroniese ingenieurstudent aan die Kaapstadse Universiteit van Tegnologie, vandag ’n operasie ondergaan om die sleutelbeen te heg. “Hy sal seker nog ’n paar dae in die hospitaal moet bly. Hy het baie pyn, maar is onder verdowing.
“Ednard ry al fiets vandat hy in gr. 9 is. Hy het verlede jaar 199ste . . .(in die Argus-fietstoer) geëindig en is genooi om vanjaar deel te neem. “Ons sou dit saam gery het, maar nou sal ek dit maar alleen gaan doen.”
Metro-redding se paramedici het Louw se nek en rug op die toneel gestabiliseer voordat hy per ambulans na die hospitaal geneem is.
Die voorval het opnuut die klem geplaas op hoe gevaarlik strate in George vir fietsryers is.
“Daar word minstens vier fietsryers per week raakgery,” het me. Charlene Theron van First Aid Medics op die ongelukstoneel gesê.
“Daar is net fietsrybane by skole en dit is ’n groot gebrek, want fietsryers ry graag hier omdat dit so mooi is.
Mnr. Daniel Maritz, raadslid belas met veiligheid en sekerheid, het gister gesê die dorp gaan meer fietsrybane kry. “Die provinsiale regering vereis ’n mobiliteitstrategie vir dorpe en daar word onder meer gekyk na fietsrybane in Sandkraalweg.”
02-21-2009, 03:11 PM #3826
Twee pa’s het moontlik die lewe van ’n ma gered nadat kapers eergisteroggend met haar in haar splinternuwe motor by ’n skool in Krugersdorp weggejaag het.
Hulle het die gekaapte motor agternagesit totdat die kapers stilgehou en te voet die hasepad gekies het.
“My lewe van agt jaar in Irak was veiliger as hier in Suid-Afrika,” het mnr. Danie Prinsloo (38), ’n voormalige polisiebeampte en een van dié pa’s, gesê.
Me. Yolandie Swanepoel (28) het eergisteroggend R1 200 vir kruideniersware gaan trek en toe kort voor 07:00 met haar drie dogters – Charlene (11), Alicia (9) en Shaina (5) – voor die hek van die Laerskool Ebenhaeser stilgehou.
Charlene moes vroeg by die skool wees om padpatrolliediens te doen.
“Ek het nog in die motor gesit en met Alicia gepraat voordat sy by die skoolterrein sou ingaan toe ek drie mans oorkant die straat sien stap. Een van die mans het die pad skielik oorgesteek en ’n pistool voor onder sy baadjie uitgehaal en op my gerig.”
Sy het die rowers gesmeek om “te vat wat hulle wil hê”, maar haar dogter te laat gaan.
Charlene het na die skoolhek gehardloop en geskreeu: “Ma! Ma!”
Die kapers het Swanepoel beveel om uit haar splinternuwe swart Toyota Yaris te klim. Een van hulle het haar aan die arm gepluk en agterin die motor gestamp. Hulle het toe met haar in die motor in die rigting van die Oatlands-hoewes, wes van Krugersdorp, gejaag.
Prinsloo het sy seun, Duncan (11), pas by die skool afgelaai toe hy van die kaping hoor. Hy en nog ’n ouer, net bekend as Herman, het in sy Opel Monza gespring.
Hulle het die Yaris vier strate verder opgemerk en Prinsloo het die petrolpedaal net dieper ingetrap.
“Hulle (die rowers) het baie verbouereerd geraak en hiernatoe en daarnatoe oor die pad beweeg,” het Prinsloo vertel.
Die rowers het in Cruzstraat duskant Robert Broomrylaan links na Munsie-ville ingeswaai. “Hulle het baie draaie gery en toe ewe skielik stilgehou en na plakkershutte toe gehardloop,” het Prinsloo gesê.
Swanepoel het ongedeerd uit haar motor geklim. Sy is wel haar handsak met persoonlike dokumente, waaronder kontant, bank- en kredietkaarte, kwyt.
’n Ander skoolma en veiligheidsbeampte van Thompson-sekuriteit het Prinsloo kom ondersteun.
“Ons het die polisie gebel, maar hulle het ’n verkeerde adres ontvang. As hulle (die polisie) dalk vinniger daar kon wees, kon ons hulle dalk nog vastrek,” het Prinsloo gesê.
Swanepoel, ’n persoonlike assistent by ’n staalfabriek, het ná haar nare ervaring ’n waarskuwing aan ander ouers: “Ouers moet meer oplettend wees en hulle vergewis van voetgangers wat in die omgewing van skoolhekke rondbeweeg wanneer hulle kinders by die skool aflaai.”
Dié kaping was die tweede geweldsmisdaad wat hul gesin binne ’n maand getref het. Haar lewensmaat, mnr. Johan Henderson (36), is ’n paar weke gelede by ’n KFC-wegneemeetplek beroof.
Prinsloo het gesê as hy weer in so ’n situasie beland, sal hy dieselfde doen.
“As ek iemand kan help, hoekom nie? Dit kon my vrou ook gewees het.”
Die rowers is steeds soek.
02-21-2009, 03:13 PM #3827
Een van tweeling vermis ná hy afvalmetaal vervoer
Vyf jaar gelede is een van haar dogters vermoor en nou het ’n seun van ’n Pretoriase ma van twee identiese tweelinge spoorloos verdwyn.
Mnr. Danie de Bruin (25) van Tarlton aan die Wes-Rand, wat net soos sy broer Frikkie lyk, word sedert Dinsdag vermis.
“Ek hoop maar net hy is iewers. Hy kan nie net so van die aardbol verdwyn nie,” het sy ma, me. Gesina Engelbrecht (45) van Faerie Glen in Pretoria gistermiddag gesê.
Een van die tweelingbroers se jonger tweelingsusters is in 2004 in haar kêrel, mnr. Alwyn Labuschagne, se huis in Wilgeheuwel, Roodepoort, vermoor.
Me. Mart-Mari de Bruin (toe 18) se lyk is onder ’n bed in ’n slaapkamer gevind nadat die polisie ure lank na haar gesoek het. Haar tweelingsuster, Magda, is nou 22. Mart-Mari se moordenaars is steeds soek.
Danie het Dinsdag omstreeks 06:00 van Tarlton na Eikenhof in die suide van Johannesburg gery.
Hy het afvalmetaal in ’n wit Ford Courier-bakkie vervoer.
“Toe hy teen 10:00 nog nie terug was nie, het ek hom gebel,” het me. Chimoné Johst (27), sy lewensmaat, gister by hul huis vertel.
“Sy foon was af, maar ek was nie te bekommerd nie.
“Toe ek hom later steeds nie kon kry nie, het ek geweet iets is fout.”
Johst is vyf maande swanger met De Bruin se kind.
Sy het ook ’n seun, Anton (3), uit ’n vorige verhouding, wat glo vir De Bruin soos ’n eie kind is.
Johst het Woensdagaand die hulp van ’n private speurder, mnr. Leon Rossouw, ingeroep.
Rossouw is ook betrokke by die ondersoek na die moord op Mart-Mari.
Kapt. Jacob Raboroko, polisiewoordvoerder, het bevestig die polisie ondersoek die saak.
Mense met inligting kan Rossouw by 083 4100 900 bel. Die registrasienommer van die wit Ford Courier-bakkie waarin De Bruin gery het, is FSJ 471 GP.
02-21-2009, 03:16 PM #3828
02-21-2009, 03:18 PM #3829
Skok oor moord op sakevrou
Jeffreysbaai. - Terwyl polisielede gister bewyse op die moordtoneel van ’n geliefde sakevrou van Jeffreysbaai bymekaargemaak het, het haar tuinwerker (26), die vermeende moordenaar, stil-stil in die huis se dak weggekruip.
Me. Cecile Potgieter (52), die eienaar van die bekende Pertiwigalery met kantore in Humansdorp en Jeffreysbaai, is gister by haar spoghuis in Gazellestraat vermoor.
Volgens supt. Priscilla Naidu, polisiewoordvoerder, lyk dit of die verdagte ná 10:00 toegang tot Potgieter se huis verkry het.
Die huis is tussen digte bosse en het ’n hoë muur en veiligheidshek. Die hek word met ’n interkom aan die huis verbind en van binne oopgemaak.
Naidu het gesê die speurders het gister eers omstreeks 19:00 die inhegtenisneming gedoen.
“Die speurders kon eers met hul ondersoek begin nadat die forensiese speurders al die bewyse bymekaargemaak het.
“Insp. PJ Smit en sy span het bloedspatsels teen die muur in die gang gesien en besluit om in die dak te klim vir verdere ondersoek,” het Naidu gesê.
Die verdagte, wat af en toe in haar tuin gewerk het, het die moordwapen by hom gehad, asook Potgieter se skootrekenaar, kamera en juwele.
Me. Ellen Hancke, ’n jare lange boesemvriendin van Potgieter, het gesê dié man het ook gereeld in háár tuin gewerk.
“Hy het net gister (Donderdag) vir my gesê hy kan nie vandag (gister) by my werk nie, hy moet by iemand anders gaan werk. Hy het dit seker beplan.”
Volgens haar is die tuinwerker se meisie ook glo gisteraand vir ondervraging geneem, maar Naidu kon dit nie bevestig nie. Die tuinwerker is ook die seun van Potgieter se huiswerker.
Die polisie vermoed Potgieter het die veiligheidshek oopgemaak en ’n struweling moes buite die huis tussen haar en die verdagte uitgebreek het.
Hierna het hy haar vermoedelik die huis ingesleep. In dié struweling het sy daarin geslaag om die noodknoppie te druk.
Sy is met skerp voorwerp oor die kop geslaan en glo verskeie kere met ’n mes gesteek. Beamptes van die sekerheidsmaatskappy het hulle na die huis gehaas, maar kon nie die deur oopkry nie.
Die polisie het uiteindelik ’n deur oopgeskop om toegang tot die huis te verkry, waar hulle Potgieter se bebloede liggaam in die sitkamer aangetref het.
Me. Lizzie Spowarty, Potgieter se buurvrou, het verduidelik sy het die polisie omstreeks 10:40 gebel nadat sy die “aakligste, hartverskeurende gille” gehoor het.
“Terselfdertyd het die alarm afgegaan en het haar hond onophoudelik begin blaf. Ek kon die geluide van ’n struweling hoor en het oor die muur slegs ’n gedeelte van ’n man se bolyf gesien.
“Die sekerheidsbeampte wat opgedaag het, het buite die huis rondgeloop en later die polisiebeamptes ook. Hulle het gesê hulle kan nie ingaan nie, want hulle het nie die sleutels nie.”
Hancke het gesê Potgieter was gister op pad na die Baai waar sy glo ’n nuwe mansvriend sou ontmoet. “Sy was die laaste tyd so positief en het gesê daar breek ’n nuwe lewe vir haar aan,” het Hancke vertel.
Potgieter se seun, dr. Chris Potgieter (26), was gister op die toneel. Haar twee dogters, Minke (24) en Alexi (21), woon in die Wes-Kaap.
02-23-2009, 01:49 AM #3830
‘Kom terug!’ skryf vermoorde se dogter
“Dit moet ’n aaklige nagmerrie wees.”
Só het me. Minke Potgieter (24) in ’n huldeblyk aan haar vermoorde ma, me. Cecile Potgieter, ’n sakevrou van Jeffreysbaai, op die sosiale webwerf Facebook geskryf.
“My lewe is leeg; ek wens ek kan nou net wakker word. Dit voel of ek netnou weer met Mamma gaan praat en grappies maak. Dit gaan nie maklik wees om aan te gaan nie. Ek kan nie, Mamma; ek kan nie. Kom terug!”
Minke Potgieter, haar suster, Alexi (21), en hul pa, die oorledene se gewese man, dr. Theo Potgieter, is tans by die oorledene se ma in Kaapstad.
Dr. Potgieter, wat in Londen werk, het Saterdag in die land aangekom.
Me. Potgieter (52) is Vrydag omstreeks 10:40 by haar spoghuis in Gazellestraat vermoedelik deur haar tuinwerker met ’n skerp voorwerp oor die kop geslaan en verskeie kere met ’n mes gesteek.
Die polisie het die tuin- werker (26) omstreeks 19:00 met die vermeende moordwapen en die oorledene se skootrekenaar, kamera en juwele in die plafon van haar huis aangekeer.
Die polisie het ook die verdagte se vriendin ondervra, maar supt. Priscilla Naidu, ’n polisiewoordvoerder, wou geen inligting hieroor bekend maak nie.
“Die tuinwerker is in dié stadium die enigste verdagte wat nog in die saak aangekeer is.”
Hy sal vandag in die Humansdorp-landdroshof op ’n klag van moord verskyn.
Cecile Potgieter se familie sal eers Woensdag van Kaapstad na Jeffreysbaai kom, waarna sy *Vrydag om 11:00 vanuit die NG Kerk Oos-gemeente in Humansdorp begrawe sal word.
Intussen het een van die oorledene se vriendinne, mev. Esre Lötter, ’n gedenkblad vir haar op Facebook gestig. “Kom ons bring hulde aan ’n goeie vriendin, moeder en vrou wat gekry het wat sy nie verdien het nie. Jy het my lewe verryk. Ek sal jou nooit vergeet nie,” het Lötter geskryf.
Page generated in 1.12804 seconds with 13 queries